*Proiect*

**PARLAMENTUL REPUBLICII MOLDOVA**

**L E G E**

**pentru modificarea şi completarea unor acte legislative**

 Parlamentul adoptă prezenta lege organică.

 **Art.I** **-** Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completărileulterioare, se modifică şi se completează după cum urmează: Anexa nr.2 la titlul IV va avea următorul cuprins:

1. Anexa nr.2 la titlul IV va avea următorul cuprins:

„Anexa nr.2

|  |  |  |  |
| --- | --- | --- | --- |
| **Poziţia tarifară** | **Denumirea mărfii** | **Unitateade măsură** | **Cota accizului în funcţie de termenul de exploatare a mijlocului de transport** |
| **0–7 ani** | **8 ani** | **9 ani** | **10 ani** |
| 8703 | Autoturisme şi alte autovehicule, proiectate în principal pentru transportul persoanelor (altele decît cele de la poziţia 8702), inclusiv maşinile de tip “break” şi maşinile de curse: |   |  |  |  |  |
|  | – Alte vehicule cu motor cu piston alternativ cu aprindere prin scînteie: |  |  |  |  |  |
| 870321 | – – Cu capacitatea cilindrică de maximum 1000 cm3 | cm3 | 0,22 euro | 0,23 euro | 0,24 euro | 0,25 euro |
| 870322 | – – Cu capacitatea cilindrică de peste 1000 cm3, dar de maximum 1500 cm3 | cm3 | 0.28 euro | 0.29 euro | 0,30 euro | 0,32euro |
| 870323 | – – Cu capacitatea cilindrică de peste 1500 cm3, dar de maximum 2000 cm3 | cm3 | 0,43 euro | 0,45 euro | 0,48euro | 0,50euro |
|  | – – Cu capacitatea cilindrică de peste 2000 cm3, dar de maximum 3000 cm3 | cm3 | 0,70 euro | 0,74 euro | 0,78 euro | 0,81 euro |
| 870324 | – – Cu capacitatea cilindrică de peste 3000 cm3 | cm3 | 1.86 euro | 1.86 euro | 1.86 euro | 1,86 euro |
|  | – Alte vehicule (autoturisme) cu motor cu piston, cu aprindere prin compresie (diesel sau semidiesel): |  |  |  |  |  |
| 870331 | – – Cu capacitatea cilindrică de maximum 1500 cm3 | cm3 | 0,28 euro | 0,29 euro | 0,30 euro | 0,32 euro |
| 870332 | – – Cu capacitatea cilindrică de peste 1500 cm3, dar de maximum 2500 cm3 | cm3 | 0,70 euro | 0,74 euro | 0,78 euro | 0,81 euro |
| 870333 | – – Cu capacitatea cilindrică de peste 2500 cm3 | cm3 | 1,86 euro | 1,86 euro | 1,86 euro | 1,86 euro |

***Note:***

1. Cota accizelor se majorează pentru autoturismele cu termenul de exploatare:

de la 3 la 4 ani inclusiv – cu 0,02 euro pentru fiecare cm3;

de la 5 la 6 ani inclusiv – cu 0,03 euro pentru fiecare cm3;

de 7 ani – cu 0,04 euro pentru fiecare cm3;

de 8 ani – cu 0,05 euro pentru fiecare cm3;

de 9 ani – cu 0,06 euro pentru fiecare cm3;

de 10 ani – cu 0,07 euro pentru fiecare cm3.

1. Prin derogare de la prezenta anexă, suma accizului calculat pentru fiecare autovehicul de epocă de la poziţia tarifară 8703 este de 10 mii euro.
2. Prin derogare de la prezenta anexă, cota accizului se micşorează cu 50% pentru autoturismele cu motor hibrid de la poziţia tarifară 8703.”.
3. Articolul 3481 va avea următorul cuprins:

„ (1) Subiecţi ai impunerii sînt:

1. persoanele fizice şi persoanele juridice posesoare sau care au drept de folosinţă, confirmat prin actele corespunzătoare, asupra autovehiculelor clasificate la poziţia tarifară 8703 şi asupra remorcilor ataşate la acestea, clasificate la poziţia tarifară 8716, neînmatriculate în Republica Moldova şi aflate în evidenţa unor alte state, care intră pe teritoriul Republicii Moldova sau care îl tranzitează;
2. persoanele fizice cetăţeni ai Republicii Moldova posesoare sau care au drept de folosinţă, confirmat prin actele corespunzătoare, asupra autovehiculelor clasificate la poziţia tarifară 8703 şi asupra remorcilor ataşate la acestea, clasificate la poziţia tarifară 8716, care nu sunt înregistrate în Registrul de Stat al Transporturilor şi care circulă pe teritoriul Republicii Moldova.

(2) Nu sînt subiecţi ai impunerii:

a) persoanele fizice şi persoanele juridice care îşi plasează autovehiculele în regim vamal de import;

a1) persoanele fizice cetăţeni cu viza de domiciliu / reşedinţă pe teritoriul Republicii Moldova care nu au relaţii fiscale cu sistemul ei bugetar;

b) misiunile diplomatice, oficiile consulare şi personalul acestora.”.

1. La articolul 3482, alineatul (1) va avea următorul cuprins:

„(1) Obiect al impunerii sunt:

1. autovehiculele clasificate la poziţia tarifară 8703 şi remorcile ataşate la acestea, clasificate la poziţia tarifară 8716, neînmatriculate în Republica Moldova şi aflate în evidenţa unor alte state, care intră pe teritoriul Republicii Moldova sau care îl tranzitează;
2. autovehiculele clasificate la poziţia tarifară 8703 şi remorcile ataşate la acestea, clasificate la poziţia tarifară 8716, neînmatriculate în Republica Moldova care nu sunt înregistrate în Registrul de Stat al Transporturilor şi care circulă pe teritoriul Republicii Moldova.”.
3. Articolul 3483:

la alineatul (2) textul „autovehicule neînmatriculate în Republica Moldova” se înlocuieşte cu textul „obiecte ale impunerii”;

la alineatul (3) textul „autovehicule neînmatriculate în Republica Moldova” se înlocuieşte cu textul „obiecte ale impunerii”.

1. La articolul 3485 alineatul (5) textul „autovehiculelor neînmatriculate în Republica Moldova” se înlocuieşte cu textul „obiectelor impunerii”.
2. La titlul IX, Anexa nr.21 va avea următorul cuprins:

„Anexa nr.21

**Taxa pentru folosirea drumurilor Republicii Moldova de către autovehiculele**

**neînmatriculate în Republica Moldova (vinieta)**

|  |  |  |
| --- | --- | --- |
| **Obiectul impunerii** | **Perioada, zile** | **Taxa pentru perioada de pînă la 180 zile, euro** |
| **1** | **2** | **3** |
| Autovehiculele clasificate la poziţia tarifară 8703 şi remorcile ataşate la acestea, clasificate la poziţia tarifară 8716 | 7 | 4 |
| 15 | 8 |
| 30 | 16 |
| 90 | 50 |
| 180 | 115 |

**Art.II. -** Articolul 1841 din Codul vamal al Republicii Moldova nr. 1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările și completările ulterioare, se modifică după cum urmează:

la alineatul (1):

 după cuvintele „declarate prin acțiune” se introduce textul „şi plasate pe un termen de pînă la 180 de zile dintr-o perioadă de 12 luni consecutive, în regim vamal de admitere temporară”;

se completează cu alineatele (4), (5) și (6), cu următorul cuprins:

„(4) Mijloacele de transport declarate prin acțiune pe teritoriul vamal pentru care a expirat termenul acordat conform prevederilor prezentului cod, sînt identificate de către organele de patrulare și escortate către organul vamal de frontieră. Cheltuielile de escortare a mijloacelor de transport sunt acoperite de către persoana fizică care a încălcat termenul de aflare a mijlocului de transport pe teritoriul vamal.

(5) Pentru fiecare zi de ședere a mijloacelor de transport declarate prin acțiune pe teritoriul vamal după expirarea termenului acordat conform prevederilor prezentului articol, se încasează o penalitate în conformitate cu prevederile art.228 alin.(3) din Codul fiscal, calculată în baza drepturilor de import ce urmau a fi achitate în cazul punerii în libera circulație a mijloacelor de transport.

(6) Persoanele fizice care au introdus pe teritoriul țării mijlocul de transport cu depășirea termenului de aflare:

a) au dreptul de a plasa mijlocul de transport în regim vamal de import, cu achitarea drepturilor de import și înregistrarea acestuia în conformitate cu cadrul legal în vigoare. Mijloacele de transport menționate trebuie să fie scoase de la evidență de la autoritatea competentă a statului de expediere;

b) au obligația de a scoate benevol mijlocul de transport de pe teritoriul țării în termen de 5 zile lucrătoare din data escortării mijlocului de transport către organul vamal de frontieră. Cheltuielile de depozitare provizorie pe teritoriul organului vamal a acestuia sunt achitate din contul persoanei fizice;

c) sau, mijlocul de transport este comercializat sau vîndut la fier uzat după expirarea termenului de scoatere benevolă a mijlocului de transport, în modul stabilit de către Guvern.”.

**Art.III. –** la articolul 10 alineatul (3) din Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice  (Monitorul Oficial al Republicii Moldova, 2002, nr. 185–189, art. 1416), cu modificările ulterioare, după cuvintele „admitere temporară” se introduce textul „de pînă la 180 de zile dintr-o perioadă de 12 luni consecutive”.

**Art.IV** – Prin derogare de la prevederile Codului fiscal nr.1163-XIII din 24 aprilie 1997,  ale Codului vamal al Republicii Moldova nr.1149-XIV din 20 iulie 2000 şi ale Legii nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice:

1. În termen de două luni de la întrarea în vigoare a prezentei legi, persoanele fizice rezidente care au introdus pe teritoriul Republicii Moldova pînă la data de 01 iulie 2016 mijloace de transport auto clasificate la poziţia tarifară 8703 şi remorcile ataşate la acestea clasificate la poziţia tarifară 8716, cu termenul de exploatare mai mare de 10 ani, ce au fost declarate prin acţiune conform art.1841 din Codul vamal şi art.10 alin.(3) din Legea cu privire la modul de introducere şi scoatere a bunurilor de pe teritoriul Republicii Moldova de către persoane fizice:
2. au dreptul de a le plasa sub regimul vamal de import, cu achitarea drepturilor de import calculate, fiind aplicată cota accizelor stabilită pentru 10 ani, cu prezentarea certificatului care atestă achitarea vinietei şi înregistrarea acestuia în conformitate cu cadrul legal în vigoare; sau

b) au obligația de a le scoate de pe teritoriul Republicii Moldova pînă la expirarea termenului acordat prin declararea prin acțiune.

2. În cazul în care persoanele fizice au introdus autoturismele prin declarare prin acţiune pînă la momentul intrării în vigoare a legii menţionate, termenul de declarare prin acţiune de 180 de zile începe la data intrării în vigoare a legii respective.”.

**Art.V – A**rticolul 2873 din Codul contravenţional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se completează cu alineatul (5) cu următorul cuprins:

„(5) Aflarea pe teritoriul Republicii Moldova a vehiculului neînmatriculat în Republica Moldova, clasificat la poziţia tarifară 8703, şi a remorcii ataşate la acesta, clasificată la poziţia tarifară 8716 pe un termen mai mare de 180 de zile dintr-o perioadă de 12 luni  se sancţionează cu amendă de 150 de unităţi convenţionale aplicată persoanei fizice, cu amendă de 300 de unităţi convenţionale aplicată persoanei juridice.”.

**Art.VI –** Guvernul în termen de 3 luni de la data publicării prezentei legi va modifica şi aproba actele sale normative în vederea implementării prevederilor prezentei legi.

**PREŞEDINTELE PARLAMENTULUI**